cyanic-selkie/wikianc huggingface dataset:
రవి చౌధరి
కుటుంబ నేపథ్యం
రవి తల్లిదండ్రులు భారతదేశంలోని హర్యానా మరియు ఉత్తరప్రదేశ్ నుండి  అమెరికా కు వలస వచ్చారు, ఇతని తాతలు, మేజర్ ప్రతాప్ సింగ్ మరియు డిప్యూటీ ఇన్‌స్పెక్టర్ ఫెరూ సింగ్ భారత సైన్యం కోసం రెండవ ప్రపంచ యుద్ధంలో పోరాడారు, ఇంకా  ఇండియన్ పోలీస్ ఫోర్స్‌లో పనిచేశారు, అతని తండ్రి, డాక్టర్ సురేంద్ర పాల్ సింగ్ చౌధరి, యునైటెడ్ స్టేట్స్ డిపార్ట్‌మెంట్ ఆఫ్ అగ్రికల్చర్‌లో రిటైర్డ్ ఇన్‌స్పెక్టర్. చౌదరి తల్లి, రాజ్ మోహిని చౌధరి, యూనివర్సిటీ ఆఫ్ మిన్నెసోటాలో రీసెర్చ్ అసిస్టెంట్‌గా పనిచేశారు, ఈమె సౌత్ ఆసియన్ కమ్యూనిటీ కోసం వాదించే ఒక సంస్థ యొక్క చీఫ్ ఆపరేటింగ్ ఆఫీసర్ గా ఉన్నారు,  సోదరుడు స్టేట్ సెనేటర్ సత్వీర్ చౌదరి మిన్నెసోటా చరిత్రలో మొదటి ఆసియా అమెరికన్ శాసనసభ్యుడిగా పనిచేశారు. సోదరి లయోలా విశ్వవిద్యాలయంలో జీవశాస్త్ర ప్రొఫెసర్.
వృత్తి
రవి 1993–2015 నుంచి 22 ఏళ్లపాటు అమెరికా ఎయిర్‌ఫోర్స్‌‌లో ఉద్యోగ బాధ్యతలు చేపట్టారు ఫెడరల్ ఏవియేషన్ అడ్మినిస్ట్రేషన్ (FAA)తో రీజియన్స్ మరియు సెంటర్ ఆపరేషన్స్‌కు ఎగ్జిక్యూటివ్ డైరెక్టర్‌గా కూడా ఉన్నారు. FAAలో చేరడానికి ముందు, రవి ఎయిర్ ఫోర్స్ అధికారి, కమాండర్, ఎయిర్ ఫోర్స్ డిస్ట్రిక్ట్ ఆఫ్ వాషింగ్టన్, జాయింట్ బేస్ ఆండ్రూస్, మేరీల్యాండ్‌కి ఎగ్జిక్యూటివ్ ఆఫీసర్‌గా పనిచేశారు, యూఎస్‌ డిపార్ట్‌మెంట్‌ ఆఫ్‌ ట్రాన్స్‌పోర్టేషన్‌లో సీనియర్‌ ఎగ్జిక్యూటివ్‌గా ఉన్నారు. ఆసియా అమెరికన్లు మరియు పసిఫిక్ ద్వీపవాసులపై అధ్యక్షుడి (ఒబామా) సలహా సంఘం సభ్యుడి గా పనిచేశాడు. 2023 మార్చి నెలలో అమెరికా రక్షణశాఖలో వైమానిక దళానికి సహాయ మంత్రి  గా  రవినియామకానికి సెనెట్‌ ఆమోదం తెలిపింది.
మూలాలు
వర్గం:భారతీయ అమెరికన్ వర్గం:రక్షణ మంత్రులు వర్గం:నాసా శాస్త్రవేత్తలు
ఫ్రెంచి గయానాలో హిందూమతం
ఫ్రెంచ్ గయానాలో హిందూమతం మైనారిటీ మతం. దేశంలో దాదాపు 12,000 మంది హిందువులున్నారు. వీరిలో సింహభాగం భారతీయ మూలాలున్నవారే. 2010 నాటికి, ఫ్రెంచ్ గయానా జనాభాలో 1.6% మంది హిందూమతాన్ని అనుసరిస్తున్నారు.
చరిత్ర
1848లో ఫ్రాన్స్ బానిసత్వాన్ని రద్దు చేయడంతో కరేబియన్‌లోని మూడు కాలనీలలో (ప్రస్తుతం విదేశీ విభాగాలు) కార్మిక సంక్షోభం ఏర్పడింది. ఫ్రెంచ్ గయానాకు జావా, భారతదేశాల నుండి కార్మికులను తీసుకువచ్చారు. భారతదేశం నుండి 19,276 మంది ఒప్పంద కార్మికులు దేశం లోకి వచ్చారు.
మూలాలు
వర్గం:దేశాల వారీగా హిందూమతం
ఐశ్వర్య నాగ్
బయటి లింకులు
వర్గం:కన్నడ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు
సిరోహి
భౌగోళికం
సిరోహి 24.885°N, 72.8625°W వద్ద ఉంది. ఇది 321 మీటర్లు (1053 అడుగులు) సగటు ఎత్తులోఉంది
చరిత్ర
రావు శోభాజీ సిరన్వా 1405లో, తూర్పుకొండ వాలుపై శివపురి పట్టణాన్ని స్థాపించాడు.శివపురి నేడు శిథిలావస్థలో ఉంది. 1425 లో, శోభాజీ కుమారుడు, సెహస్త్రామల్ (లేదా సైన్స్మల్), అదే కొండ తూర్పు వాలుపై ఒక కోటను స్థాపించాడు.ఇది అతని రాజధానిగా మారింది. అదే ప్రస్తుత సిరోహి పట్టణంగా పెరిగింది.
స్వాతంత్ర్యం తరువాత కేంద్ర ప్రభుత్వం, సిరోహి అప్పటి రాష్ట్ర పాలకుడు మధ్య ఒక ఒప్పందం కుదిరింది. దీనితో సిరోహి రాష్ట్ర పరిపాలనను అప్పటి బాంబే ప్రభుత్వం 1949 జనవరి 5 నుండి 1950 జనవరి 25 వరకు పరిపాలించింది. బాంబే రాష్ట్రానికి ప్రాతినిధ్యం వహించిన మొదటి నిర్వాహకుడు ప్రేమా భాయ్ పటేల్.
జనాభా
2011 భారత జనాభా లెక్కలు ప్రకారం సిరోహి నగర జనాభా మొత్తం 39,229 మంది ఉన్నారు. అందులో 20,612 మంది పురుషులు కాగా, 18,617 మంది మహిళలు ఉన్నారు.
0-6 సంవత్సరాల వయస్సు గల పిల్లల జనాభా 4485, ఇది సిరోహి (ఎం) మొత్తం జనాభాలో 11.43%గా ఉంది. స్త్రీల సెక్స్ నిష్పత్తి రాష్ట్ర సగటు 928 కు వ్యతిరేకంగా 903 గా ఉంది. అంతేకాక, రాజస్థాన్ రాష్ట్ర సగటు 888 తో పోలిస్తే సిరోహిలో బాలల లైంగిక నిష్పత్తి 831 గా ఉంది. సిరోహి నగర అక్షరాస్యత రాష్ట్ర సగటు 66.11% కంటే 79.21% ఎక్కువ. సిరోహిలో, పురుషుల అక్షరాస్యత 89.69% కాగా, మహిళా అక్షరాస్యత 67.73%గా ఉంది.
సిరోహి నగర పరిధిలో మొత్తం 8,335 ఇళ్లు ఉన్నాయి. వాటికి నీరు, మురుగునీటి వంటి ప్రాథమిక సౌకర్యాలను స్థానిక స్వపరిపాలన సంస్థ సమకూర్చింది.మునిసిపాలిటీ పరిధిలో రహదారులను నిర్మించడానికి, దాని పరిధిలోకి వచ్చే ఆస్తులపై పన్ను విధించడానికి అధికారం ఉంది.
చదువు
సిరోహిలోని పాఠశాలలు సెంట్రల్ బోర్డ్ ఆఫ్ సెకండరీ ఎడ్యుకేషన్, రాజస్థాన్ బోర్డ్ ఆఫ్ సెకండరీ ఎడ్యుకేషన్ నియంత్రణలో అనుబంధించబడ్డాయి. నగరంలోని ఉన్నత విద్యాసంస్థలలో ప్రభుత్వ పి.జి. కళాశాల, మోహన్ లాల్ సుఖాడియా విశ్వవిద్యాలయం చేత అనుబంధించబడిన కళాశాల. బాలికల కళాశాల మోహన్ లాల్ సుఖాడియా విశ్వవిద్యాలయం, ఉదయపూర్, ప్రైవేట్ కళాశాలలకు అనుబంధంగా ఉంది. సాంకేతిక విద్య కోసం ప్రభుత్వం పాలిటెక్నిక్, ప్రభుత్వం మహిళలు బి.ఎడ్ కళాశాల, ఐటిఐ కళాశాలలు ఉన్నాయి.
జాతీయ, రాష్ట్ర రహదారులు
సిరోహి భారతదేశ రహదారులకు బాగా అనుసంధానించబడి ఉంది. జాతీయ రహదారి 62 సిరోహిని నుండి, పిండ్వారా నుండి ఉత్తరం వరకు, రాజస్థాన్ లోని పాలీ జిల్లా వరకు కలుపుతుంది. అది బేవార్ వరకు కొనసాగుతుంది. జాతీయ రహదారి 168 సిరోహి గుండా రాష్ట్ర రహదారి 27 (ఢిల్లీ-కండ్లా) గుజరాత్ రాష్ట్రంలోని దీసా వద్ద ముగుస్తుంది. రాష్ట్ర రహదారి 38 సిరోహికి పశ్చిమాన, జాతీయ రహదారి 62 నుండి, జలోర్ ద్వారా జాతీయరహదారి 112 ను అనుసంధానిస్తుంది. ఇది బార్మర్ జిల్లాలోని బలోత్రా వద్ద ముగుస్తుంది. సిరోహికి తూర్పున ఉన్నజాతీయ రహదారి 10 రాజస్థాన్‌లోని ఉదయపూర్ వద్ద, జాతీయ రహదారి 8 కూడలి వైపు వెళుతుంది. జాతీయ రహదారి 10 రాజస్థాన్‌లోని బన్‌స్వార జిల్లా వరకు కొనసాగుతుంది.
వెలుపలి లంకెలు
వర్గం:సిరోహి జిల్లా వర్గం:సిరోహి జిల్లా నగరాలు పట్టణాలు వర్గం:రాజస్థాన్
ఐశ్వర్య అర్జున్
ఐశ్వర్య అర్జున్ భారతదేశానికి చెందిన సినిమా నటి. ఆమె 2013లో తమిళ సినిమా పట్టాతు యానై ద్వారా సినీరంగంలోకి అడుగుపెట్టి తమిళ్, కన్నడ, తెలుగు భాషా సినిమాల్లో నటించింది.
బయటి లింకులు
వర్గం:కన్నడ సినిమా నటీమణులు వర్గం:1990 జననాలు వర్గం:జీవిస్తున్న ప్రజలు వర్గం:తమిళ సినిమా నటీమణులు వర్గం:All articles with unsourced statements వర్గం:తెలుగు సినిమా నటీమణులు
అల్లిపూల వెన్నెల
అల్లిపూల వెన్నెల 2021లో బతుకమ్మ పండుగ సందర్భంగా రూపొందించిన పాట. బతుకమ్మకు అంతర్జాతీయ స్థాయి ఖ్యాతి దక్కేలా తెలంగాణ జాగృతి సంస్థ నిర్మించిన ‘అల్లిపూల వెన్నెల’ పాటకు గౌతమ్ మీనన్ దర్శకత్వం వహించగా, ఏఆర్‌ రెహ్మాన్ సంగీతం అందించాడు.
నిర్మాణం
నగరం నుండి సొంతూరు బయల్దేరిన ఓ కుటుంబం తమ స్వగ్రామంలో బతుకమ్మ పండుగ వేడుకలు జరుపుకునేందుకు బయల్దేరుతుంది. సొంతూరికి వచ్చే క్రమంలో ఓ మహిళ తన కూతురికి బతుకమ్మ గొప్పదనం తెలిపేలా పాట పాడుతూ ఉంటుంది. తెలంగాణా ప్రజలు జరుపుకునే బతుకుమ్మ పండుగ సందర్భంగా తెలంగాణ జాగృతి ఆధ్వర్యంలో రూపొందించిన ఈ పాటకు సంగీత దర్శకుడు, ఆస్కార్‌ అవార్డు విజేత ఏఆర్‌ రెహమాన్‌ సంగీతం అందించగా‌, దర్శకుడు గౌతమ్‌ మీనన్‌ దర్శకత్వం వహించాడు. ఈ పాట షూటింగ్ యాదాద్రి భువనగిరి జిల్లా, భూదాన్‌ పోచంపల్లి లో జరిగింది. ఈ పాటను అక్టోబరు 5న తెలంగాణ జాగృతి అధ్యక్షురాలు, ఎమ్మెల్సీ కల్వకుంట్ల కవిత, విడుదల చేసింది. ఈ పాటను కాపీరైట్‌ లేకుండా హెచ్‌డీలో విడుదల చేశారు.
సాహిత్యం
అల్లిపూల వెన్నెల… చెరువులోన కురవగా పూలఇంద్ర ధనస్సులే నేలమీద నిలవగా కొమ్మలన్ని అమ్మలై వేల పూలు విరియగా పుట్టమన్ను మట్టిలో… మట్టి గౌరి పుట్టగా
అల్లిపూల వెన్నెల… చెరువులోన కురవగా..
తరలివచ్చే తంగెడు… తనకు పట్టు చీరగా రవికెలాగా తామర… పువ్వులన్ని మారగా
తనువుకేమో గుమ్మడి… బంధమయ్యి నిలువునా పొద్దుపొడుపు దిద్దినే నుదుటి మీద కుంకుమ
కూలి తల్లి గొంతులో కోయిలమ్మ కూయగా తెలంగాణకొచ్చేనే బతుకమ్మ పండుగ
మెట్టినింటి పిలుపుతో వెళ్లిపోయే చెల్లెలా జ్ఞాపకాల బరువులో చెమ్మగిల్లె తల్లిలా ఆడబిడ్డ చెయ్యిని… తల్లి తల్లి గడపని దాటిపోయే నీటిలో ఒదిగిపోయె వేళలో సాగనంపి చెల్లెలు… చెరువు కొమ్మ చివరలో మరల మరలి రమ్మని బతుకమ్మని వీడగా
సై సై హయ్ హయ్ సై సై హయ్ హయ్ సై సై హయ్ హయ్ ఆ ఆ ఆఆ
లెవీ స్ట్రాస్ అండ్ కో.
సంస్థ
లెవీ స్ట్రాస్ అండ్ కో. డెనిం జీన్స్ లను తయారు చేసే ఒక ప్రైవేటు సంస్థ. 1853 లో లెవీ స్ట్రాస్ బవేరియా రాజ్యానికి చెందిన ఫ్రాంకోనియాలోని బుట్టెన్ హైం నుండి క్యాలిఫోర్నియా లోని సాన్ ఫ్రాన్సిస్కోకి వచ్చి తన సోదరుడు నిర్వహిస్తున్న వ్యాపారాన్ని పడమటి సముద్ర తీరాన నెలకొల్పు సందర్భంలో స్థాపింపబడింది. 1870 లలోనే డెనిం ఓవరాల్ లను రూపొందించినప్పటికీ, ఆధునికీ జీన్స్ 1920 వరకు రూపొందించబడలేదు. లెవీ స్ట్రాస్ యొక్క నలుగురు మేనల్లుళ్ళచే ప్రస్తుతం నిర్వహింపబడుతున్నది.
ప్రపంచవ్యాప్తంగా నెలకొని ఉన్న లెవీ స్ట్రాస్ మూడు విభాగాలుగా పనిచేస్తుంది. సాన్ ఫ్రాన్సిస్కో కేంద్రంగా లెవీ స్ట్రాస్ అమెరికా, బ్రసెల్స్ కేంద్రంగా లెవీ స్ట్రాస్ యూరోప్, మిడిల్ ఈస్ట్, ఆఫ్రికా, సింగపూర్ కేంద్రంగా ఏషియా పసిఫిక్ డివిజన్. ప్రపంచవ్యాప్తంగా 10,500 మంది పనిచేస్తున్న లెవీ స్ట్రాస్ రివెట్ లు వేసిన డెనిం జీన్స్ కి పెట్టింది పేరు.
మూలాలు
వర్గం:వ్యాపార సంస్థలు
పరిటాల రవి
పరిటాల రవి (ఆగష్టు 30, 1958 - జనవరి 24, 2005) (పరిటాల రవీంద్ర) ఆంధ్రప్రదేశ్ మాజీ మంత్రి, అనంతపురం జిల్లా పెనుగొండ మాజీ శాసన సభ సభ్యుడు, తెలుగుదేశం పార్టీలో ప్రముఖ నాయకుడు. 2005 లో ప్రత్యర్థుల దాడిలో మరణించాడు. ఆయన భార్య పరిటాల సునీత ,ప్రస్తుతం రాప్తాడు శాసనసభకు ప్రాతినిధ్యం వహిస్తున్నది. రవి తండ్రి పరిటాల శ్రీరాములు కూడా ఒక ప్రజానాయకుడు. భూపోరాటాల్లో కొద్దిమంది భూస్వాముల చేతుల్లో ఉన్న బంజరు భూములను సాధారణ రైతులకు పంచేలా కృషి చేశాడు. ఈయన కూడా ప్రత్యర్థుల చేతిలో హత్యకు గురయ్యాడు. పరిటాల శ్రీరాములు జీవితం ఆధారంగా దర్శకుడు ఎన్. శంకర్ శ్రీరాములయ్య అనే సినిమా తీశాడు. రవి జీవితం నేపథ్యంలోనే రామ్ గోపాల్ వర్మ, రక్త చరిత్ర పేరుతో రెండు సినిమాలు తీశాడు.
ముఠా కక్షలు
1975లో భూస్వాములు, ఫ్యాక్షనిష్టులు కుట్రపన్ని రవి తండ్రి పరిటాల శ్రీరాములును, ఆయన తమ్ముడు పరిటాల సుబ్బయ్యని హత్యచేసారు. తండ్రి చనిపోయేనాటికి పరిటాల రవీంద్ర వయసు పదిహేను సంవత్సరాలు. కుటుంబం అభద్రతాభావంతో బతుకుతోంది. కన్నబిడ్డల కోసం గుండెధైర్యంతో బతుకుతున్న తల్లి నారాయణమ్మకి అండగా నిలబడ్డాడు రవి. తమ్ముడు హరితో పాటు రేయింబగళ్ళు శ్రమించి తండ్రి తాలుకు అప్పుల్ని తీర్చేశారు. తండ్రి అడుగుజాడల్లో నడిచిన తమ్ముడు హరి బూటకపు ఎన్ కౌంటర్ లో మరణించాడు. పరిటాల హరి మరణంతో ప్రాంతమంతట మళ్ళీ చిమ్మచీకట్లు కమ్ముకున్నాయి. అరాచకం ప్రబలింది.
హత్యలు
భూస్వాములు, ఫ్యాక్షనిష్టులు పరిటాల రవీంద్ర మీద దృష్టిని సారించారు. అతనని వెంటాడి వేధించటం ప్రారంభంచారు. కష్టకాలంలో విప్లవ శిబిరం పరిటాల రవీంద్ర ఆశ్రయం కల్పించింది. పరిటాల శ్రీరాములు హత్య వెనుక కుట్ర జరిపిన ముఖ్యుడుని గుర్తించిన పీపుల్స్ వార్ పార్టీ మద్దెలచెరువు గ్రామానికి చెందిన మాజీ శాసనసభ్యుడు నారాయణ రెడ్డిని 1983లో కాల్చి చంపింది. ఈ హత్యకేసులో పరిటాల రవిని ప్రధాన ముద్దాయిగా చేర్చారు. అజ్ఞాత జీవితం గడుపుతూనే మొదటినుంచి తన కుటుంబానికి బాసటగా వుంటూ వచ్చిన జనాన్ని సంఘటితం చేసుకుంటూ వచ్చాడు పరిటాల రవీంద్ర. 1983 లో అసెంబ్లీ ఎన్నికలు జరిగాయి. ఆంధ్ర రాష్ట్రంలో మొట్టమొదటిసరిగా కాంగ్రసేతర ప్రభుత్వాన్ని స్థాపించి తెలుగుదేశం పార్టీ చరిత్ర సృష్టించింది. ఎన్. టి. రామారావు ముఖ్యమంత్రి అయ్యాడు. రాష్ట్ర రాజకీయ వాతావరణంలో ఒక తాజాదనం వెల్లువిరిసింది. 1984లో పరిటాల రవీంద్ర తన స్వగ్రామం చేరుకున్నాడు. 1984 అక్టోబరు 27న ధర్మవరపు కొండన్నగారి పెద్ద కుమార్తె సునీతతో పరిటాల రవి పెళ్ళి జరిగింది. పరిటాల శ్రీరాములు హత్యకసులో ప్రధాన ముద్దాయి సిద్ధప్ప శిక్ష ముగించుకుని జైలునుంచి బైటకి వచ్చాడు. 1986లో పీపుల్స్ వార్ ఆగ్రహానికి గురై దుర్మరణం చెందాడు.
ఈ హత్యకేసులోను పరిటాల రవిని ముద్దాయి చేశారు. మళ్ళీ అజ్ఞాతంలో వెళ్ళిపోయి, కర్ణాటక రాష్ట్రంలోని వివిధ ప్రాంతాల్లో రహస్య జీవితం గడిపాడు. నక్సలైటు ఉద్యమ నిర్మాతల్లో ప్రముఖుడు కొండపల్లి సీతారామయ్యతో సన్నిహిత సాంగత్యం ఏర్పడింది. కేసు నుంచి బయటపడి తిరిగి వెంకటాపురం చేరాక, తన తండ్రి తమ్ముడు సాగించిన భూస్వామ్య వ్యతిరేక పోరాటాన్ని ఏదో ఒక రూపంలో ముందుకు తీసుకువెళ్ళటమే సరైన మార్గమని భావించాడు. ముఠాకక్షలను నిర్మూలించటమే తన జీవిత లక్ష్యంగా పెట్టుకున్నాడు. అందుకు అవసరమైన సాధన సంపత్తులను సమకూర్చుకునే మార్గాల మీద దృష్టిని కేంద్రీకరించాడు. అనతికాలంలోనే పరిటాల రవికి తనదైన ఒక ప్రత్యేక రక్షణ వ్యవస్థ ఏర్పడింది. ప్రజానాయకుడుగా పరిటాల రవీంద్ర తొలి అడుగులు వేయటం ప్రారంభించాడు. రాష్ట్రంలో జరిగిన తొలి మండల వ్యవస్థ ఎన్నికలలో పరిటాల రవి మద్దతుతో రామగిరి మండల అధ్యక్షపదవికి రంగంలోకి దిగిన దళితుడు ఓబన్న అత్యధిక మెజారిటీతో ఘన విజయం సాధించాడు. అదే సంవత్సరం అసెంబ్లీ ఎన్నికలలో పరిటాల శ్రీరాములు హత్య, పరిటాల హరి బూటకపు ఎన్-కౌంటర్ ల వెనుక కీలకమైన వ్యక్తి సానే చెన్నారెడ్డి పెనుగొండ నియోజకవర్గం కాంగ్రెస్ అభ్యర్థిగా రంగంలోకి దిగాడు. భారీ పోలీస్ బందోబస్తుతో ఎన్నికలు ప్రచారానికి వస్తున్నా చెన్నారెడ్డిని రామగిరి మండలంలో అడుగు పెట్టకుండా ఆత్మాహుతి దళంతో అడ్డుకున్నాడు పరిటాల రవీంద్ర. ఈ సంఘటన ఆ ప్రాంతంలోని బడుగు వర్గాల ప్రజలకు బలాన్నిచ్చింది. ఏడుసంవత్సరాల సుదీర్ఘ విరామం తర్వాత రాష్ట్రంలో కాంగ్రెస్ పార్టీ మళ్ళి అధికారంలోకి వచ్చింది. కనుముక్కల గ్రామానికి చెందిన సానే చెన్నారెడ్డి శాసనసభ్యుడు అయ్యాడు. శాసనసభ్యుడిగా చెన్నారెడ్డి కక్షకట్టి తనకు వ్యతిరకంగా పనిచేసిన వారి మీద, ప్రధానంగా పరిటాల రవి మద్దతుదారుల మీద పెద్దఎత్తున దాడులు ప్రారంభించాడు. కుంటిమద్ది, గడిగకుంట, ఏడుగుర్రాలపల్లి వంటి అనేక గ్రామాల మీద మారణాయుధాలతో దాడులు జరిపించి బీభత్సం సృష్టంచాడు. అనేక కుటుంబాలను గ్రామాలనుండి తరిమేశాడు.
1991 మే నెల 7వ తేదీన పీపుల్స్ వార్ నక్సలైటులు శాసనసభ్యుడు చెన్నారెడ్డిని కాల్చి చంపారు. చెన్నారెడ్డి అనుచరులు పరిటాల రవీంద్ర స్వగ్రామానికి సమీపంలో వున్నా కొత్త గదిగాకుంట గ్రామం మీదకి మారణాయుధాలతో దాడి చేసి బీభత్సం సృష్టించారు. వెంకటాపురం నుంచి జనం వెళ్లి వాళ్ళను తరిమికొట్టే వరకు అరాచకం కొనసాగుతూనే ఉంది. దాదాపుగా ఊరు ఊరంత బుగ్గిపాలైంది. పెనుగొండ అసెంబ్లీకి జరిగిన ఉప ఎన్నికలలో చెన్నారెడ్డి పెద్దకొడుకు ఎస్.వి. రమణారెడ్డి శాసనసభ్యుడిగా గెలిచాడు. రమణారెడ్డి తమ్ముడు ఓబుల్రెడ్డి, మాజీ శాసనసభ్యుడి కుమారులు సూర్యనారాయణరెడ్డి (సూరి), రఘునాధరెడ్డి వాళ్ళ అనుచరులు సాగించిన అరాచకాలతో పెనుగొండ ధర్మవరం ప్రాంతాలు అతలాకుతలం అయ్యాయి. హత్యలు, అపహరణలు, మానభంగాలు నిత్యాకృత్యాలుగా మారిపోయాయి. 1991 నుంచి విశ్రుంఖల స్వైర విహారం చేస్తున్న అరాచక శక్తుల్ని రకరకాల పద్ధతుల ద్వరా ఎదుర్కోవడం వల్ల పరిటాల రవి ప్రజల దృష్టిలో హీరో అయ్యాడు. తననీ, తన అనుచరుల్ని నక్సలైట్లుగా చిత్రించి మట్టుపెట్టాలనే ప్రయత్నాలు జరుగుతున్నట్టు పరిటాల రవికి సమాచారం అందింది. 1992 లో జిల్లా S.P కెప్టెన్ కె. వి. రెడ్డి సమక్షంలో పోలీసుల ముందు లొంగిపోయాడు.
హత్య
2005 జనవరి 24వ తేది. అనంతపురం తెలుగుదేశం పార్టీ కార్యాలయం. అనేకమంది అతిరథమహరధులు వంటి పార్టీ రాష్ట్రనాయకులు అక్కడే ఉన్నారు.సాయుధలైన అనేకమంది అంగరక్షకులున్నారు.మధ్యహ్న భోజనం ముగించుకుని ఇంటికి బయలుదేరుదామని పార్టీ కార్యాలయం ఆవరణలోకి అడుగుపెట్టిన ప్రజలమనిషి పరిటాల రవీంద్ర మీద బులెట్ ల వర్షం కురుసింది.శత్రువులు పకడ్బందిగా పన్నిన పద్మవ్యూహంలో పొరపాటున పడిన అతని అడుగు నెత్తుటి మడుగయింది.
బయటి లింకులు
వర్గం:1958 జననాలు వర్గం:2005 మరణాలు వర్గం:తెలుగుదేశం పార్టీ రాజకీయ నాయకులు వర్గం:అనంతపురం జిల్లా రాజకీయ నాయకులు వర్గం:అనంతపురం జిల్లా నుండి ఎన్నికైన శాసన సభ్యులు వర్గం:అనంతపురం జిల్లాకు చెందిన రాష్ట్ర మంత్రులు వర్గం:హత్య చేయబడ్డ ఆంధ్రప్రదేశ్ వ్యక్తులు
ఏక్ షామ్ చార్మినార్ కే నామ్
thumb|చార్మినార్ ఏక్‌ షామ్‌ చార్మినార్‌ కే నామ్‌ హైదరాబాద్ నగర ప్రజలకు ఆహ్లాదం కలిగించేందుకు తెలంగాణ ప్రభుత్వం ప్రతి ఆదివారం చార్మినార్‌ వద్ద నిర్వహిస్తున్న కార్యక్రమం. ట్యాంక్‌బండ్‌ పై ప్రతి ఆదివారం నిర్వహిస్తున్న సండే ఫన్ డేకు సందర్శకుల నుండి ఆదరణ లభించడంతో చార్మినార్‌ వద్ద కూడా సన్‌డే ఫన్‌డే నిర్వహించాలని విజ్ఞప్తులు రావడంతో పురపాలక శాఖ మంత్రి కేటీఆర్​ సూచనలతో 17 అక్టోబర్ 2021న ఈ కార్యక్రమాన్ని ప్రారంభించారు.
ప్రస్తానం
ట్యాంక్‌బండ్‌ పై ప్రతి ఆదివారం నిర్వహిస్తున్న సండే ఫన్ డేకు సందర్శకుల నుండి ఆదరణ లభించడంతో మంత్రి కల్వకుంట్ల తారక రామారావు చార్మినార్ లో కూడా సండే ఫన్ డే కార్యక్రమాన్ని నిర్వహిస్తే బాగుంటుంది అనే విషయాన్ని ట్విట్టర్ ద్వారా హైదరాబాద్ ఎంపీ అసదుద్దీన్ ఓవైసీకి ట్యాగ్ చేసి ట్వీట్ చేశాడు. దీనికి స్పందించిన హైదరాబాద్ ఎంపీ అసదుద్దీన్ ఓవైసీ 2021 అక్టోబర్ 14న, మున్సిపల్ అడ్మినిస్ట్రేషన్ అండ్ అర్బన్ డెవలప్‌మెంట్‌ ప్రిన్సిపల్ సెక్రెటరీ అరవింద్ కుమార్, నగర పోలీస్ కమిషనర్ అంజనీ కుమార్ మరియు సంబంధిత అధికారులతో కలిసి చార్మినార్ లో పర్యటించి చార్మినార్ నలువైపులా ఇప్పటికే ఏర్పాటు చేసిన గ్రానైట్ రోడ్డులో కార్యక్రమాన్ని నిర్వహిస్తే ప్రజలకు సౌకర్యంగా ఉంటుందనే విషయాన్ని అధికారుల బృందం తేల్చి అక్టోబర్ 17వ తేదీన సాయంత్రం 3 గంటల నుంచి రాత్రి 10గంటల వరకు కార్యక్రమం నిర్వహించడానికి ఏర్పాట్లు పూర్తి చేశారు.
మొదటి రోజు కార్యక్రమం సందర్భంగా నగర పోలీస్ కమిషనరేట్ పరిధిలో పని చేసే పోలీస్ బ్యాండ్ ప్రదర్శన, ద‌క్కనీ మ‌జాహియా ముషారియా, ఖవ్వాలీ తదితర సాంస్కృతిక కార్యక్రమాలు, ఫుడ్ స్టాల్స్‌ను ఏర్పాటు చేశారు. చార్మినార్ లో వారం విడిచి వారం ఈ కార్యక్రమాన్ని నిర్వహించడానికి అధికారులు ఏర్పాటు చేశారు.
ట్రాఫిక్‌ మల్లింపు, పార్కింగ్ ఏర్పాటు
ఏక్ షామ్ చార్మినార్ కే నామ్ కార్యక్రమంలో పాల్గొనడానికి వచ్చే సందర్శకుల సౌకర్యార్థం చార్మినార్ పరిసరాలలో ఉచిత పార్కింగ్ సౌకర్యాన్ని పోలీసులు ఏర్పాటు చేశారు. ఉత్తర మూసి నది ప్రాంతాల నుంచి పాతబస్తీకి వచ్చే వాహనదారులు వాహనాలను ఖుడా స్టేడియం, పత్తర్ గట్టి లోని ఎస్ వై జే కాంప్లెక్స్, కోట్ల అలీజా లోని ముఫిదుల్లా నామ్ పాఠశాల ప్రాంగణం, జిహెచ్ఎంసి చార్మినార్ సర్దార్ మహాల్ భవనం ప్రాంగణం, చార్మినార్ యునాని ఆసుపత్రి ప్రాంగణం, చార్మినార్ పాత బస్టాండ్ ఖాళీ స్థలం, మోతీగల్లి లోని ఓల్డ్ పెన్షన్ పేమెంట్ కార్యాలయ ప్రాంగణంలలో వాహనదారుల సౌకర్యార్థం ఉచిత పార్కింగ్ సౌకర్యాన్ని ఏర్పాటు చేశారు.
అఫ్జల్‌గంజ్, నయాపూల్‌ నుంచి వచ్చే సందర్శకులు తమ వాహనాలను సర్దార్‌ మహల్‌లోని జీహెచ్‌ఎంసీ ఆఫీస్‌ లోపల, కోట్ల అలీజాలోని ముఫీద్‌ ఉల్‌ ఆనం బాయ్స్‌ హై స్కూల్‌లో, ముర్గీ చౌక్, శాలిబండ నుంచి వచ్చే సందర్శకులు తమ వాహనాలను మోతీగల్లీ పెన్షన్‌ ఆఫీస్, ఉర్దూ మస్కాన్‌ ఆడిటోరియం, ఖిల్వత్‌ గ్రౌండ్స్, చార్మినార్‌ సమీపంలోని ఏయూ హాస్పిటల్, చార్మినార్‌ బస్‌ టెర్మినల్‌ ఇన్‌ గేట్‌ వద్ద , మదీనా, పురానాపూల్, గోషామహల్‌ నుంచి వచ్చే సందర్శకులు తమ వాహనాలను కులీ కుతుబ్‌ షా స్టేడియం, సిటీ కాలేజ్, ఎంజే బ్రిడ్జి వద్ద పార్క్‌ చేసుకోవాలి.
అఫ్జల్‌గంజ్, మదీనా నుంచి వచ్చే వాహనాలను గుల్జార్‌ హౌస్‌ నుంచి మేతీ కా షేర్, కాలీకమాన్, ఏతిబజార్‌ వైపు... ఫలక్‌నుమా, హిమ్మత్‌పురా వైపు నుంచి వచ్చే వాటిని పంచ్‌మొహల్లా నుంచి షా ఫంక్షన్‌ హాల్, మొఘల్‌పురా ఫైర్‌ స్టేషన్‌ రోడ్, బీబీ బజార్‌ వైపు మళ్లిస్తారు. బీబీ బజార్, మొఘల్‌పురా వాటర్‌ ట్యాంక్, హఫీజ్‌ ధన్కా మాస్క్‌ వైపు నుంచి వచ్చే వాహనాలను సర్దార్‌ మహల్‌ నుంచి కోట్ల అలీజా, ఏతీ బజార్‌ చౌక్‌ వైపు ... ముసాబౌలి, ముర్గీ చౌక్, ఘాన్సీ బజార్‌ వైపు నుంచి వచ్చే ట్రాఫిక్‌ను లాడ్‌ బజార్, మోతీగల్లీల వద్ద నుంచి ఖిల్వత్‌ రోడ్‌లోకి మళ్లిస్తారు.
రవాణా సౌకర్యం
ఏక్‌ షామ్‌ చార్మినార్‌ కే నామ్‌కు వచ్చే వారి కోసం హైదరాబాద్ పరిసర ప్రాంతాల నుండి చార్మినార్ వరకు ఆర్టీసీ 337 బస్‌ ట్రిప్పులను మధ్యాహ్నం 3 నుంచి రాత్రి 10 వరకు స్పెషల్‌ సర్వీసులు నడుపుతోంది. చాంద్రాయణ గుట్ట నుంచి సుచిత్ర, బార్కస్‌ - సికింద్రాబాద్‌ (2సి), ఉప్పుగూడ- సికింద్రాబాద్‌, చార్మినార్‌- ఈసీఐల్‌ ఎక్స్‌రోడ్‌, జేపీ దర్గా, గోల్కొండ, నార్సింగ్‌, సికింద్రాబాద్‌, బోరబండ, గండిమైసమ్మ, అఫ్జల్‌గంజ్‌ నుంచి ఉప్పల్‌ ప్రాంతాలకు ప్రత్యేక బస్సులను నడుపుతున్నట్లు ఆర్టీసీ అధికారులు తెలిపారు.
మూలాలు
వర్గం:హైదరాబాదు పరిసర ప్రాంతాలు వర్గం:పర్యాటక ప్రదేశాలు వర్గం:హైదరాబాదు పర్యాటక ప్రదేశాలు
సంపంగిపుట్టు-2 (హుకుంపేట)
సంపంగిపుట్టు ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, హుకుంపేట మండలం లోని గ్రామం. ఇది మండల కేంద్రమైన హుకుంపేట నుండి 44 కి.మీ. దూరం లోను, సమీప పట్టణమైన అనకాపల్లి నుండి 111 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 43 ఇళ్లతో, 210 జనాభాతో 63 హెక్టార్లలో విస్తరించి ఉంది. గ్రామంలో మగవారి సంఖ్య 105, ఆడవారి సంఖ్య 105. షెడ్యూల్డ్ కులాల జనాభా 0 కాగా షెడ్యూల్డ్ తెగల జనాభా 203. గ్రామం యొక్క జనగణన లొకేషన్ కోడ్ 584550 .పిన్ కోడ్: 531077.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి హుకుంపేటలోను, ప్రాథమికోన్నత పాఠశాల బైరోడివలస@ఉప్పలోను, మాధ్యమిక పాఠశాల బాకూరులోనూ ఉన్నాయి. సమీప జూనియర్ కళాశాల హుకుంపేటలోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి.సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. ఆశా కార్యకర్త గ్రామం నుండి 5 నుండి 10 కి.మీ. దూరంలో ఉంది. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 4 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
సంపంగిపుట్టులో భూ వినియోగం కింది విధంగా ఉంది:
ఉత్పత్తి
సంపంగిపుట్టులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, సామలు
హిందూ సంస్కృతి
హిందూ సంస్కృతి ప్రపంచంలోని అత్యంత పురాతన సంస్కృతులలో ఒకటి, ఐదు వేల సంవత్సరాలకు పైగా చరిత్ర ఉంది. ఇది భారతదేశం యొక్క ప్రధాన సంస్కృతి, నేపాల్, బంగ్లాదేశ్ , శ్రీలంక వంటి ఇతర దేశాలలో కూడా ప్రబలంగా ఉంది. హిందూ సంస్కృతి అనేది కాలక్రమేణా పరిణామం చెందిన, వివిధ సామాజిక, రాజకీయ , మత శక్తులచే రూపుదిద్దుకున్న నమ్మకాలు, ఆచారాలు, ఆచారాలు , సంప్రదాయాల యొక్క గొప్ప సమూహం.
హిందూ సంస్కృతిలో మతం కీలక పాత్ర పోషిస్తుంది. హిందూ మతం ప్రపంచంలోని పురాతన మతం, అత్యంత వైవిధ్యమైన , సంక్లిష్టమైన మతంగా పరిగణించబడుతుంది. ఇది బహుదేవతారాధన మతం, అంటే హిందువులు ఆరాధించే అనేక దేవుళ్ళు, దేవతలు ఉన్నారు. హిందూ మతంలో అత్యంత ముఖ్యమైన దేవుళ్ళు బ్రహ్మ, విష్ణువు, శివుడు, వీరు సృష్టి, సంరక్షణ , వినాశన చక్రానికి ప్రాతినిధ్యం వహిస్తారు. ఈ ప్రధాన దేవతలతో పాటు, హిందూ మతంలో పూజించబడే వేలాది ఇతర దేవుళ్ళు, దేవతలు కూడా ఉన్నారు, ప్రతి ఒక్కరూ వారి స్వంత ప్రత్యేక లక్షణాలను కలిగి ఉన్నారు.
హిందూ మతం కర్మ భావనకు కూడా ప్రాధాన్యత ఇస్తుంది, ఇది మన చర్యలకు పర్యవసానాలు ఉంటాయి అనే భావన. ప్రతి చర్య, ఆలోచన, కర్మ మన ఆత్మపై ముద్ర వేస్తాయని, ఈ జన్మలో లేదా మరుసటి జన్మలో మన కర్మల పర్యవసానాలను మనం అనుభవిస్తామని హిందువులు విశ్వసిస్తారు. హిందూ మతం యొక్క అంతిమ లక్ష్యం మోక్షాన్ని సాధించడం, ఇది జననం, మరణం, పునర్జన్మ చక్రం నుండి విముక్తి. ఆత్మసాక్షాత్కారం, ఆధ్యాత్మిక జ్ఞానాన్ని పొందడం ద్వారా ఇది సాధ్యపడుతుంది.
హిందూ సంస్కృతిలో కుల వ్యవస్థ మరో ముఖ్యమైన అంశం. కుల వ్యవస్థ అనేది ఒక క్రమబద్ధమైన సామాజిక నిర్మాణం, ఇది సమాజాన్ని నాలుగు ప్రధాన వర్గాలు లేదా కులాలుగా విభజిస్తుంది: బ్రాహ్మణులు, క్షత్రియులు, వైశ్యులు, శూద్రులు. ప్రతి కులానికి దాని స్వంత విధులు, బాధ్యతలు, విశేషాధికారాలు ఉన్నాయి , ఒక కులం పుట్టుకతో నిర్ణయించబడుతుంది. కుల వ్యవస్థ వివక్షాపూరిత పద్ధతులకు విస్తృతంగా విమర్శించబడినప్పటికీ, ఇది ఇప్పటికీ భారతదేశంలోని అనేక ప్రాంతాలలో ప్రబలంగా ఉంది, సామాజిక సంబంధాలు , ఆర్థిక అవకాశాలను ప్రభావితం చేస్తూనే ఉంది.
హిందూ సంస్కృతి యొక్క అత్యంత కనిపించే వ్యక్తీకరణలలో ఒకటి ఆచారాలు, వేడుకలు, పండుగల యొక్క విస్తృతమైన వ్యవస్థ. హిందూమతం రోజువారీ పూజ, ఆలయ సందర్శనలు, పవిత్ర ప్రదేశాలకు తీర్థయాత్రలతో సహా గొప్ప , వైవిధ్యమైన ఆరాధన సంప్రదాయాన్ని కలిగి ఉంది. హిందూ పండుగలు చాలా ఉత్సాహంగా జరుపుకుంటారు, సాంస్కృతిక క్యాలెండర్లో ముఖ్యమైన భాగం. దీపావళి, హోలీ, నవరాత్రులు, దసరా, రక్షా బంధన్ ముఖ్యమైన పండుగలు. ప్రతి పండుగ దాని స్వంత ప్రత్యేకమైన ఆచారాలు, ఆచారాలను కలిగి ఉంది , సంగీతం, నృత్యం , విందుతో జరుపుకుంటారు.
యోగా, ధ్యానం కూడా హిందూ సంస్కృతిలో అంతర్భాగాలు. యోగా అనేది శారీరక, మానసిక, ఆధ్యాత్మిక అభ్యాసం, ఇది ఆరోగ్యం, శ్రేయస్సు , అంతర్గత శాంతిని ప్రోత్సహించడానికి లక్ష్యంగా పెట్టుకుంది. యోగా యొక్క శారీరక భంగిమలు, శ్వాస వ్యాయామాలు, ధ్యాన పద్ధతులు వ్యాయామం , ఒత్తిడి ఉపశమనం యొక్క ఒక రూపంగా ప్రపంచవ్యాప్తంగా ప్రాచుర్యం పొందాయి. ధ్యానం అనేది హిందూ సంస్కృతి యొక్క మరొక ముఖ్యమైన అంశం, ఇది మనస్సును ఒక నిర్దిష్ట వస్తువు లేదా ఆలోచనపై కేంద్రీకరించి అంతర్గత ప్రశాంతత, విశ్రాంతి స్థితిని సాధించడం.
హిందూ సంస్కృతిలో కళలు, సాహిత్యం, సంగీతం కూడా ముఖ్యమైన పాత్ర పోషించాయి. హిందూ కళ దాని గొప్ప చిహ్నాలు, సంక్లిష్టమైన వివరాలు, స్పష్టమైన రంగులతో వర్గీకరించబడింది. హిందూ సాహిత్యంలో మహాభారతం, రామాయణం వంటి పురాతన ఇతిహాసాలు, అలాగే తత్వశాస్త్రం, కవిత్వం , నాటక రచనలు ఉన్నాయి. హిందూ సంగీతం దాని శ్రావ్యమైన సంక్లిష్టత, లయబద్ధమైన ఖచ్చితత్వం, భక్తి ఇతివృత్తాలతో వర్గీకరించబడింది. హిందుస్తానీ సంగీతంగా పిలువబడే ఉత్తర భారతదేశ శాస్త్రీయ సంగీతం, కర్ణాటక సంగీతం గా పిలువబడే దక్షిణ భారతదేశ శాస్త్రీయ సంగీతం రెండూ అత్యంత గౌరవనీయమైన , గౌరవనీయమైన సంగీత రూపాలు.
ఇటీవలి సంవత్సరాలలో, హిందూ సంస్కృతి, దీపావళి వంటి హిందూ పండుగలు. ప్రపంచవ్యాప్తంగా గుర్తింపు, ప్రభావాన్ని పొందింది. యోగా, ధ్యానం వ్యాప్తి హిందూ తత్వశాస్త్రం , ఆధ్యాత్మికతపై ఆసక్తి పెరగడానికి దారితీసింది.
మూలాలు
వర్గం:చాట్ జిపిటి యాంత్రిక సృష్టి వ్యాసాలు వర్గం:హిందూ ఆచారాలు
నెగోజి ఒకోంజో ఇవేలా
నెగోజి ఒకోంజో ఇవేలా (ఆంగ్లం: Ngozi Okonjo-Iweala; జననం 1954 జూన్ 13) నైజీరియన్-అమెరికన్ ఆర్థికవేత్త. 2021 మార్చి నుండి వరల్డ్ ట్రేడ్ ఆర్గనైజేషన్ డైరెక్టర్ జనరల్‌గా వ్యవహరిస్తోంది. ప్రపంచ వాణిజ్య సంస్థ డైరెక్టర్ జనరల్‌గా ఆమె మొదటి మహిళ, మొదటి ఆఫ్రికన్ కావడం విశేషం.
డానోన్, స్టాండర్డ్ చార్టర్డ్ బ్యాంక్, మండేలా ఇన్‌స్టిట్యూట్ ఫర్ డెవలప్‌మెంట్ స్టడీస్, కార్నెగీ ఎండోమెంట్ ఫర్ ఇంటర్నేషనల్ పీస్, జార్జ్‌టౌన్ ఇన్స్టిట్యూట్ ఫర్ ఉమెన్, పీస్ అండ్ సెక్యూరిటీ, వన్ క్యాంపెయిన్, గ్లోబల్ అలయన్స్ ఫర్ వ్యాక్సిన్స్ అండ్ ఇమ్యునైజేషన్, రాక్‌ఫెల్లర్ ఫౌండేషన్, రిజల్ట్స్ ఫర్ డెవలప్‌మెంట్, ఆఫ్రికన్ రిస్క్ కెపాసిటీ అండ్ ఎర్త్‌షాట్ ప్రైజ్ ప్లస్.. ఇలా చాలా బోర్డులలో ఆమె మెంబరుగా వ్యవహరించింది. ఆమె గతంలో ట్విట్టర్ బోర్డ్ ఆఫ్ డైరెక్టర్స్‌లో కూడా ఉంది. ప్రపంచ వాణిజ్య సంస్థ డైరెక్టర్ జనరల్‌గా ఆమె నియామకానికి సంబంధించి ఫిబ్రవరి 2021లో పదవీ విరమణ చేసింది.
ప్రారంభ జీవితం
నెగోజి ఒకోంజో ఇవేలా నైజీరియాలోని డెల్టా రాష్ట్రంలోని ఒగ్వాషి-ఉక్వులో జన్మించింది. ఆమె తండ్రి ప్రొఫెసర్ చుక్వుకా ఒకోంజో, ఒగ్వాషి-ఉక్వులోని ఒబాహై రాజ కుటుంబానికి చెందిన ఓబీ (రాజు).
క్వీన్స్ స్కూల్, ఎనుగు; సెయింట్ ఆన్స్ స్కూల్, మోలేట్, ఇబాడాన్, ఓయో స్టేట్; ఇంటర్నేషనల్ స్కూల్ ఇబాడాన్ లలో నెగోజి ఒకోంజో ఇవేలా చదువుకుంది. ఆమె 1973లో హార్వర్డ్ యూనివర్శిటీలో చదువుకోవడానికి అమెరికా చేరుకుంది. 1976లో ఎకనామిక్స్‌లో పట్టభద్రురాలైంది. ఆమె 1978లో సిటీ ప్లానింగ్‌లో మాస్టర్స్ డిగ్రీని, 1981లో మసాచుసెట్స్ ఇన్‌స్టిట్యూట్ ఆఫ్ రీజినల్ ఎకనామిక్స్ అండ్ డెవలప్‌మెంట్‌లో పీహెచ్‌డీని పొందింది. థీసిస్ క్రెడిట్ పాలసీ, గ్రామీణ ఆర్థిక మార్కెట్లు మరియు నైజీరియా వ్యవసాయ అభివృద్ధితో సాంకేతికత. అమెరికన్ అసోసియేషన్ ఆఫ్ యూనివర్శిటీ ఉమెన్ నుండి ఆమె అంతర్జాతీయ ఫెలోషిప్ పొందింది. ఇది ఆమె డాక్టరల్ అధ్యయనాలకు మద్దతు ఇచ్చింది.
వ్యక్తిగత జీవితం
ఆమె నైజీరియాలోని అబియా స్టేట్‌లోని ఉముహియాకు చెందిన న్యూరోసర్జన్ ఇకెంబా ఇవేలాను వివాహం చేసుకుంది. రచయిత ఉజోడిన్మా ఇవేలాతో సహా వారికి నలుగురు పిల్లలు ఉన్నారు. వరల్డ్ ట్రేడ్ ఆర్గనైజేషన్ తదుపరి డైరెక్టర్ జనరల్ కావడానికి ముందు ఆమె 2019లో అమెరికా పౌరసత్వం పొందినట్లు వెల్లడైంది.
మూలాలు
వర్గం:1954 జననాలు వర్గం:మహిళా విదేశాంగ మంత్రులు వర్గం:నైజీరియా ఆర్థిక మంత్రులు వర్గం:నైజీరియా విదేశీ మంత్రులు వర్గం:హార్వర్డ్ యూనివర్సిటీ పూర్వ విద్యార్థులు వర్గం:నైజీరియన్ ఆర్థికవేత్తలు వర్గం:యునైటెడ్ స్టేట్స్‌లోని నైజీరియన్ ప్రవాసులు వర్గం:నైజీరియన్ మహిళా దౌత్యవేత్తలు వర్గం:నైజీరియన్ మహిళా ఆర్థికవేత్తలు వర్గం:మహిళా ఆర్థిక మంత్రులు వర్గం:ఆఫ్రికన్ సంతతికి చెందిన మహిళలు వర్గం:నైజీరియన్ సంతతికి చెందిన అమెరికన్ ప్రజలు వర్గం:ప్రపంచ వాణిజ్య సంస్థ డైరెక్టర్లు వర్గం:21వ శతాబ్దపు నైజీరియన్ ప్రజలు వర్గం:21వ శతాబ్దపు అమెరికన్ ప్రజలు
హర్సిధి శాసనసభ నియోజకవర్గం
హర్సిధి శాసనసభ నియోజకవర్గం బీహార్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం పూర్వి చంపారన్ జిల్లా, మోతీహరి లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.
మూలాలు
వర్గం:బీహార్ శాసనసభ నియోజకవర్గాలు
ఆదిలాబాదు లోక్‌సభ నియోజకవర్గం
thumb|ఆదిలాబాదు లోక్ సభ సభ్యునిగా సేవలందించిన సముద్రాల వేణుగోపాలాచారి
తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్టీలకు రిజర్వ్ చేయబడింది.
ఎన్నికైన పార్లమెంటు సభ్యులు
!లోక్‌సభ !పదవీకాలం !సభ్యుని పేరు !ఎన్నికైన పార్టీ
1999 ఎన్నికలు (13 వ లోకసభ)
==2004 ఎన్నికలు (14వ లోకసభ) ==
==2008 ఉప ఎన్నికలు ==
2009 ఎన్నికలు
2009 ఎన్నికలలో తెలుగుదేశం పార్టీ తరఫున రమేష్ రాథోడ్, ప్రజారాజ్యం పార్టీ తరఫున ఎం.నాగారావు కాంగ్రెస్ పార్టీ తరఫున కొట్నాక రమేశ్ భారతీయ జనతా పార్టీ టికెట్ తుకారాం పోటీ చేశారు. తెలుగుదేశం పార్టీ అభ్యర్థి రమేష్ రాథోడ్ తన సమీప ప్రత్యర్థి కాంగ్రెస్ పార్టీ అభ్యర్థిపై 1,15,087 ఓట్ల ఆధిక్యతతో విజయం సాధించాడు.
!క్రమసంఖ్య !అభ్యర్థి పేరు !పార్టీ !పొందిన ఓట్లు !శాతం
మూలాలు
వర్గం:ఆదిలాబాదు
జాస్తి ఈశ్వర్ ప్రసాద్
జస్టిస్‌ జాస్తి ఈశ్వర ప్రసాద్‌ భారతదేశానికి చెందిన హైకోర్టు మాజీ న్యాయమూర్తి. ఆయన ఆంధ్రప్రదేశ్ మరియు కర్ణాటక హైకోర్టు న్యాయమూర్తిగా పని చేశాడు.
జననం, విద్యాభాస్యం
ఈశ్వర ప్రసాద్‌ 4 ఆగస్ట్ 1934లో మద్రాస్ లో జాస్తి సాంబశివరావు, సీతామహాలక్ష్మీ దంపతులకు జన్మించాడు. ఆయన తండ్రి జాస్తి సాంబశివరావు జిల్లా, సెషన్స్‌ కోర్టు న్యాయమూర్తిగా, తల్లి జాస్తి సీతామహాలక్ష్మీ న్యాయవాదిగా, సామాజికవేత్త పని చేశారు. ఆయన మద్రాస్ ఆంధ్ర విశ్వవిద్యాలయం లో గ్రాడ్యుయేషన్‌, హైదరాబాద్ ఉస్మానియా యూనివర్సిటీలో ఎల్‌ఎల్‌బీ పూర్తి చేశాడు. ఆయన 1959లో ఆంధ్రప్రదేశ్‌ హైకోర్టు న్యాయవాదిగా ప్రాక్టీస్ మొదలు పెట్టాడు.
వృత్తి జీవితం
జస్టిస్‌ జాస్తి ఈశ్వర ప్రసాద్‌ 1990లో ఆంధ్రప్రదేశ్ హైకోర్టు న్యాయమూర్తిగా నియమితుడయ్యాడు. ఆయన 1994లో ఆంధ్రప్రదేశ్ హైకోర్టు నుండి కర్ణాటక హైకోర్టు న్యాయమూర్తిగా బదిలీ అయ్యి 1996లో పదవీ విరమణ పొందాడు. ఆయన 1997లో ఆంధ్రప్రదేశ్ ప్రభుత్వం ఏర్పాటు చేసిన భూ ఆక్రమణల నిరోధక ప్రత్యేక కోర్టుకు జనవరి 1997 నుంచి మార్చి 1997 చైర్మన్‌గా బాధ్యతలు నిర్వర్తించాడు. ఆయన మార్చి 1997 నుండి మార్చి 2003 వరకు నేషనల్‌ ట్రైబ్యునల్‌ చైర్మన్‌గా పనిచేశారు.
మూలాలు
వర్గం:భారతీయులు వర్గం:1934 జననాలు
నారాయణ తీర్థ
నారాయణ తీర్థులు (c. 1650 – 1745 CE) 17 వ శతాబ్దమునకు చెందిన ప్రసిద్ధ సంస్కృత రచయిత."కృష్ణ లీలా తరంగిణి" అను గొప్ప సంస్కృత గేయ నాటకమును రచించిన మహానుభావులు. ఈయన కర్ణాటక సంగీత విద్వాంసులు.
బాల్య విశేషాలు
నారాయణ తీర్థ యొక్క అసలు పేరు "గోవింద శాస్త్రి". వీరు తెలుగు స్మార్త బ్రాహ్మణ కుటుంబమునకు చెందినవారు. ఈయన గుంటూరు జిల్లా కాజ గ్రామములో గంగాధరము, పార్వతమ్మ దంపతులకు జన్మించారు. . అతి చిన్న వయసులోనే సంగీతము, సంస్కృతము, శాస్త్రాలు అభ్యసించాడు. చిన్నవయసులోనే వివాహము జరిగింది. ఇతని పూర్వీకులు తొలుత ఆ విజయనగరంలో నుండిన పండిత వంశీకులు అనియు తరువాత తరలి తంజావూరు చేరినట్లు తెలియుచున్నది.
నారాయణ తీర్థ చిన్నతనమునుండే పూజలు, భగవన్నామస్మరణం చేస్తుండేవాడు. చిన్నతనము నుండి సంగీత, సాహిత్యము లందు కడు ఆసక్తి కలిగి భాగవతము మొదలగు గ్రంథములను పాడుచుండెడివారు. స్వామి శివానందతీర్థ పరిచయ భాగ్యముతో సన్యాస దీక్షాముఖముగా పయనించాడు. నారాయణ తీర్థ సంగీత సంస్కృత భాషాపరిజ్ఞానానికి శివానందతీర్థ మెరుగులు దిద్దాడు. భూపతి రాజపురములో స్థిర నివాసమేర్పరచుకొని "శ్రీ కృష్ణలీలాతరంగిణి" కావ్యము వ్రాశాడు. ఒక కావ్యానికి కావలిసిన మూడు ప్రధానాంశాలు పద్యము, గద్యము, వచనము కావ్యములో అతి చక్కగా చిత్రీకరించాడు. నాట్యానికి కావలిసిన జతులు, కృతులు పొందుపరచ బడ్డాయి. నృత్య సంగీత నాటకముగా యక్షగాన పద్ధతిలో వ్రాశాడు. మేళత్తూరు భాగవతులు ఈ నాటకాన్ని మేళా పద్ధతిలో ప్రదర్శించారు. ఈ రచన భాగవతమందు దశమ స్కందము యొక్క సారాంశం.
నారాయణ తీర్థ సంగీత కృతులే తరువాత అనేకమంది సంగీత విద్వాంసులకు స్ఫూర్తిదాయకమయ్యాయి. నారాయణ తీర్థ ప్రభావమువల్లే తాను ప్రహ్లాద భక్తి విజయము, నావికా చరితము వ్రాసినట్లు త్యాగరాజు చెప్పుకున్నాడు. నారాయణ తీర్థుల శిష్యుడు సిద్ధేంద్రయోగి. కూచిపూడి నృత్య సంప్రదాయానికి ఆద్యుడు.
సన్యాసాశ్రమం
నారాయణ తీర్థులు గృహస్తాశ్రమము నుండి సన్యాసాశ్రమమును స్వీకరించుటకు ఆయని జీవితము లోని ఒక ముఖ్య సంఘటన కారణమైనది. నారాయణ తీర్థుని అత్తవారి యిల్లి నది ఆవలి ఒడ్డున ఉంది. అందుచే నదిని దాటి అత్తవారింటికి వెళ్ళిచుండెడివారు. ఆ విధముగా వెళ్ళు సందర్భమున ఒకసారి మార్గ మధ్యమున నదీ ప్రవాహము హెచ్చుటచే తన జీవితముపై ఆశ వదులుకొని యజ్ఞోపవీతం తీసి పారవేసి సన్యాసాశ్రమమును స్వీకరించెను. అంతలో నదీ ప్రవాహము తగ్గుటచే అతడు ఆవలి గట్టుకు సురక్షితముగా చేరుకొనెను. తాను సన్యసించునట్లు ఇతరులకు తెలియదు కనుక దానిని గుప్తముగా ఉంచదలిచెను. కాని నారాయణ తీర్థుని భార్య అతనిని చూడగానే ఆమెకు ఒక దివ్య తేజస్సుతో విరజిల్లుతున్న ఒక మహానిభావుని వలె కనిపించెను. అంత దానిని బట్టి అక్కడ వారు ప్రశ్నింపగ నారాయణ తీర్థుడు ఆపసన్యాసము స్వీకరించిన విషయము తెలిపెను. అది మొదలు నారాయణ తీర్థులు శాస్త్రోక్తముగా సన్యాసాశ్రమమును స్వీకరించెను. అనంతరము కొన్ని పుణ్య స్థలములను దర్శించి ఆంధ్రప్రదేశ్ లోని చల్లపల్లి ముక్త్యాల సంస్థానములలో కొన్ని సంవత్సరములు గడిపెను. ముత్యాల సంస్థానములలోని నరసింహస్వామిపై కొన్ని రచనలు చేసెను.
భగవద్దర్శనము
నారాయణ తీర్థులు జీవితంలో మరియొక ప్రసిద్ధ సంఘటన ఉంది. నారాయణ తీర్థులు చాలాకాలము భరింపరాని కడుపునొప్పితో బాధపడుచుండెను. పుణ్యక్షేత్రములు దర్శించిన బాధ నివారణ అగునని తలంచి అతడు కావేరి అను పల్లెటూరిలో ఒక వినాయకుని గుడిలో విశ్రమించుచుండెను. అంత ఆ రాత్రి భగవంతుడు కలలో కనబడి మరుసటి ఉదయమున రెండు వరాహములు కనబడుననియు, వాని వెనుక బయలుదేరి అవి ఆగిన చోట విశ్రమించిన అతని కడుపునొప్పి పోవుననియు చెప్పెను. మరునాదు ఉదయము నారాయణ తీర్థులు దైవాజ్ఞ ప్రకారం ఆ వరాహముల వెంట అనుసరించగా "భూపతిరాజపురం" అనుచోట "వెంకటరమణస్వామి" దేవాలయము దగ్గర కొన్ని క్షణములు నిలిచి అదృశ్యమయ్యెను. అంత నారాయణ తీర్థులు దేవాలయమున ప్రవేశించినంతనే అతని కడుపు నొప్పి మాయమయ్యెనట.
వరాహపురం
నారాయణ తీర్థులు తన మిగిలిన కాలము అచ్చటనే గడిపెను. "కృష్ణ లీలా తరంగిణి" అనునది ఇచ్చటనే రచించెను. తరువాత ఆ ఊరునకు "వరాహపూర్" అనియు "వరాహపురం" అనియు పేరు వచ్చెను. నారాయణ తీర్థునకు భరత నాట్య శాస్త్ర మందును కూడా ప్రవేశముండుట వలన ఇచ్చట ఎందరో శిష్యులకు పారిజాతాపహరనం నృత్యనాటకముగా నేర్పెను. ఇతడు తెలుగులో పారిజాతాపహరణాన్ని యక్షగానం కూడా రచించినట్లు తెలియుచున్నది.
కృష్ణలీలా తరంగిణి
శ్రీ కృష్ణ గాథను సంస్కృతములో 12 సర్గలుగా రచించెను. ఈ గ్రంథమునే శ్రీ కృష్ణ లీలా తరంగిణి అంటారు. దీనిలో ప్రారంభమున మంగళాచరణము, తరువాత శ్లోకములు, ఇష్టదేవతా ప్రార్థనలు, తరంగములు ఉండును. ఈ తరంగములు పల్లవి అనుపల్లవి చరణములతో స్వనామ ముద్రను కలిగియుండును. కొన్ని తరంగములలో జతులు కూడా ఉండును. కృష్ణలీలా తరంగిణి ముగించిన తరువాత నారాయణ తీర్థులకు రుక్మిణి శ్రీకృష్ణుల దర్శనము కలిగెనని చెప్పుదురు.
కైవల్యం
నారాయణ తీర్థులు మాఘమాస శుక్ల అష్టమి దినమున తిరువయ్యారుకి 10 కి.మీ. దూరమున తిరుపూడి గ్రామములో జీవసమాధి అయినట్లు నానుడి. వీరి సమాధి వేంకటరమణస్వామి ఆలయమునకు సమీపమునను, వీరి ఛాయా చిత్రము ఆలయములోపలను నేటికిని ఉన్నాయి. వరాహపురిలో ప్రతి కృష్ణాష్టమికి శ్రీ కృష్ణలీలా తరంగిణిలోని తరంగములను గానము చేయుదురు. జయదేవుని వలె తన కావ్యమును మధురభక్తి ప్రధానముగా రచించిరి. నారాయణతీర్థులు జయదేవుని అంశ యని ప్రతీతి.
యితర లింకులు
వర్గం:తెలుగు రచయితలు వర్గం:1650 జననాలు వర్గం:1745 మరణాలు వర్గం:వాగ్గేయ కారులు వర్గం:గుంటూరు జిల్లా ఆధ్యాత్మిక వ్యక్తులు వర్గం:గుంటూరు జిల్లా సంగీత విద్వాంసులు వర్గం:గుంటూరు జిల్లా రచయితలు
ప్లాటినం
thumb|ప్లాటినమ్ స్ఫటికాలు ప్లాటినం ఒక రసాయనిక మూలకం. దీని పరమాణు సంఖ్య 78. దీన్ని Pt చిహ్నంతో సూచిస్తారు. ఇది ఎక్కువ సాంద్రత కలిగిన, బాగా సాగే గుణం కలిగిన, చర్యలకు ప్రతిస్పందించని, రజత వర్ణం కలిగిన విలువైన మూలకం. దీని పేరు స్పానిష్ పదం ప్లాటినో అనే పదం నుంచి వచ్చింది. దాని అర్థం లిటిల్ సిల్వర్ అని అర్థం.
ఇది ఆవర్తన పట్టిలో 10 గ్రూపు మూలకాలకు చెందినది. వీటినే ప్లాటినం గ్రూపు మూలకాలు అని కూడా అంటారు. ఈ మూలకం ఆరు ఐసోటోపులు సహజసిద్ధంగా లభిస్తాయి. ఇది భూమి అడుగున లభించే అరుదైన మూలకాల్లో ఒకటి. ప్రపంచంలో దీన్ని ఉత్పత్తిలో 80% దక్షిణాఫ్రికా నుంచే వస్తోంది. నికెల్, రాగి గనుల్లో కొన్ని నేటివ్ డిపాజిట్స్ తో కలిసి ఉంటుంది. భూమి పొరల్లో అరుదుగా లభిస్తుంది కాబట్టి సంవత్సరానికి కొన్ని వందల టన్నుల్లో మాత్రమే ఉత్పత్తి అవుతోంది. దీనికున్న ముఖ్యమైన ఉపయోగాల వలన కమోడిటీ ట్రేడింగ్ లో ముఖ్యమైన లోహంగా పరిగణించబడుతుంది.
ప్లాటినం అత్యంత తక్కువ అభిక్రియాశీలత (రియాక్టివిటీ) కలిగిన మూలకం. ఇది అత్యంత ఎక్కువ ఉష్ణోగ్రతల్లో సైతం తుప్పుపట్టడాన్ని శక్తివంతంగా అడ్డుకుంటుంది. కాబట్టి దీన్ని నోబుల్ మెటల్ అని కూడా వ్యవహరిస్తారు. ఫలితంగా ఇది వేరే లోహంతో కలవక వివిధ నదుల ఒండ్రుమట్టిలో సహజంగా లభిస్తుంది. దీనిని మొదట పూర్వపు కొలంబియన్లయిన దక్షిణ అమెరికా స్థానికులు కళాఖండాలు తయారు చేయడానికి వాడారు. 16వ శతాబ్దం మొదటిభాగానికి చెందిన యూరోపియన్ రచనల్లో దీన్ని గురించి ప్రస్తావించారు. 1748 లో ఆంటోనియో డి ఉల్లోవా అనే శాస్త్రవేత్త కొలంబియన్ మూలాలు కలిగిన ఈ కొత్త లోహం గురించి ప్రస్తావించే వరకు ఇది శాస్త్రవేత్తల దృష్టిలో పడలేదు.
మూలాలు
వర్గం:రసాయన మూలకాలు
ఘనాలో హిందూమతం
thumb| ఆఫ్రికన్ హిందూ మఠం thumb| అక్రాలోని శ్రీ శ్రీ రాధా గోవింద ఆలయం లేదా [[అంతర్జాతీయ కృష్ణ చైతన్య సంఘం|ఇస్కాన్ ఆలయం]] 1947లో భారతదేశం విభజన జరిగాక ఘనాకు వలస వచ్చిన సింధీ వలసదారుల ద్వారా ఘనాలో హిందూమతం ప్రవేశించింది. స్వామి ఘనానంద సరస్వతి నేతృత్వంలోని ఘనా హిందూ మఠం, అంతర్జాతీయ కృష్ణ చైతన్య సంఘం (ఇస్కాన్) ద్వారా ఇది ఘనాలో చురుకుగా వ్యాపించింది. ఘనాలో అత్యంత వేగంగా అభివృద్ధి చెందుతున్న మతం హిందూమతం.
జనాభా
2009లో ఘనాలో 12,500 మంది హిందువులు ఉన్నారు. ఇది 2010లో 25,000కి పెరిగింది (జనాభాలో 0.1%). ప్రస్తుతం దాదాపు 2,50,000 మంది హిందువులు (జనాభాలో 0.8%) ఉన్నారు. హిందువులలో ఎక్కువ మంది స్వదేశీ ఆఫ్రికన్లు. వలసదారుల కంటే స్వదేశీ మూలాలున్న హిందువులు ఎక్కువగా ఉన్న మూడు ఆసియాయేతర దేశాలలో ఘనా ఒకటి (మొదటి రెండు రష్యా, ఉక్రెయిన్). స్వామీ ఘనానంద సరస్వతి ఘనాలో ఐదు దేవాలయాలను నిర్మించాడు. ఇవి ఆఫ్రికన్ హిందూ మఠానికి (AHM) మూలస్తంభాకుగా ఉన్నాయి. ఘనాలోని భారతీయ సంఘం కూడా AHMలో పాల్గొంటుంది. అయితే దానికి స్వంత దేవాలయాలు కూడా ఉన్నాయి (అత్యధికంగా సింధీ కమ్యూనిటీకి). ISKCON కు కూడా దేశంలో ఒక మాదిరి ఉనికి ఉంది. సత్య సాయి బాబా శిష్యులు కూడా ఉన్నారు. ఘనాలో అత్యంత వేగంగా అభివృద్ధి చెందుతున్న మతంగా హిందూమతం అని భావిస్తారు.
ఘనా హిందువుల నమ్మకాలు, అభ్యాసాలు
thumb| వినాయక చవితిని జరుపుకుంటున్న ఘనా హిందువులు హిందువులు విశ్వసించే పునర్జన్మ, కర్మ సద్ధాంతం వంటి ప్రాథమిక నమ్మకాలు కాకుండా, ఘనా హిందువులకు కొన్ని నిర్దిష్ట నమ్మకాలు అభ్యాసాలూ ఉన్నాయి. మొట్టమొదటగా, ఘనాలోని ఒక వ్యక్తి హిందూ విశ్వాసాన్ని విశ్వసిస్తున్నాడనే ప్రాథమిక సూచన ఏమిటంటే, వారు మాంసాహారం తినకూడదు అనే నిర్ణయం తీసుకున్నారు. ఇది ప్రాథమిక సూచికగా పరిగణించబడుతుంది. ఎందుకంటే అక్రమ లైంగిక సంబంధాల నిషేధం, మద్యపానానికి దూరంగా ఉండటం వంటి ఇతర హిందూ పద్ధతులను సాధారణంగా ఇతర ఘనా మతాలు కూడా పాటిస్తాయి. అయితే మాంసానికి దూరంగా ఉండటం అనేది హిందువులకే ప్రత్యేకమైనది. ఘనా హిందువులు ప్రతి జీవీ పవిత్రమైనదని, సర్వోన్నతమైన దేవుని అభివ్యక్తి అనీ నమ్మి మాంసాహారానికి దూరంగా ఉంటారు. ఎవరికీ హాని చెయ్యకుండా పొందగలిగే ఇతర ఆహార వనరులు అందుబాటులో ఉన్నాయన్న స్పృహ కలిగిఉంటారు. ఈ ఆలోచన నుండి ఉద్భవించినదే, ఘనా హిందువుల రెండవ విశ్వాసం - ఆవులు పవిత్రమైన జీవులు, వాటికి హాని చేయకూడదు, పూజించాలి అనేది. కృష్ణుడు అతను గోవుల కాపరిగా అవతరించాడనే అవగాహన నుండి ఈ నమ్మకం వచ్చింది. అలాగే, వైదిక దేవత అదితి ఒక ఆవుగా చిత్రీకరించబడింది. దాని పాలు "సోమ" అనే ఉత్తేజకరమైన పానీయమని, ఇది సృష్టిని పోషిస్తుందనీ నమ్ముతారు. ఈ ఘనా హిందూ విశ్వాసం కూడా గమనించదగినది, ఎందుకంటే ఎక్కువ మంది ఘనా ప్రజలు ప్రతిరోజూ ఆవు మాంసాన్ని తినడమే కాకుండా, ఆవు శరీరం నుండి మిగిలిన వనరులను సాంప్రదాయ ఘనా జీవనశైలిలో ఇతర ఆచరణాత్మక పనులకు కూడా ఉపయోగిస్తారు.
హిందూ సంస్థలు
హరే కృష్ణ భక్తులు 1966లో AC భక్తివేదాంత స్వామి ప్రభుపాద స్థాపించిన ప్రపంచవ్యాప్త హిందూ మత ఉద్యమం యొక్క స్థానిక శాఖ. ఘనాలో వారి కార్యకలాపాలకు కేంద్రం అక్రా వెలుపల ఉన్న మెడీ పట్టణంలోని శ్రీ రాధా గోవింద ఆలయం. అయితే సంఘపు బహుళ-జాతి మేళవింపుకు తగినట్లుగా దేశవ్యాప్తంగా అనేక చిన్న సమూహాల భక్తులు ఉన్నారు. దీనికి విరుద్ధంగా, అకాన్లు అక్రాలోని ఒడోర్కోర్ పరిసరాల్లో ఉన్న స్వదేశీ దేవాలయమైన హిందూ ఆశ్రమంలో ఎక్కువ మంది సభ్యులను కలిగి ఉన్నారు. ఈ ఆలయాన్ని స్వామి ఘనానంద 1975లో నిర్మించాడు.
ఇతర హిందూమత సంఘాలలో ఘనా ఆర్య సమాజ్, శ్రీ సత్య సాయి బాబా ఉద్యమం, అక్కానుమ్ నామ శివాయ హీలింగ్ చర్చి మొదలైనవి ఉన్నాయి.
మూలాలు
వర్గం:దేశాల వారీగా హిందూమతం వర్గం:ఘనా
వైఎస్‌ఆర్ తెలంగాణ పార్టీ
వైఎస్‌ఆర్ తెలంగాణ పార్టీ (వైఎస్సార్ టీపీ)గా తెలంగాణ రాష్ట్రంలో నూతనంగా ఏర్పడిన ప్రాంతీయ పార్టీ. ఆంధ్రప్రదేశ్ మాజీ ముఖ్యమంత్రి వై.యస్. రాజశేఖరరెడ్డి కుమార్తె వై. ఎస్. షర్మిళ ఈ పార్టీని 2021 జులై 8 న ఏర్పాటు చేసింది. వైఎస్సార్​ తెలంగాణ పార్టీకి కేంద్ర ఎన్నికల సంఘం (ఈసీ) 2022 ఫిబ్రవరి 23న గుర్తింపు ఇచ్చింది. దీనికి సంబంధించిన లేఖ పార్టీ పేరు రిజిస్ట్రేషన్ కొరకు దరఖాస్తు చేసుకున్న వాడుక రాజగోపాల్‌ కు అందింది.
పార్టీ నిర్మాణం
ఆమె హైదరాబాద్‌లోని ఇందిరాపార్కు ధర్నాచౌక్‌ దగ్గర ఏప్రిల్ 15 నుంచి మూడు రోజుల పాటు తెలంగాణ నిరుద్యోగుల కోసం ‘ఉద్యోగ దీక్ష’ పేరిట నిరాహార దీక్ష చేయడానికి సిద్ధం కాగా, ఆమె దీక్షకు పోలీసులు ఉదయం 10 గంటల నుంచి, సాయంత్రం ఐదు వరకు ఒక్కరోజు మాత్రమే పర్మిషన్​ ఇచ్చారు. . అయితే సాయంత్రం 5 గంటలకు సమయం ముగిసిందని, దీక్షాస్థలిని ఖాళీ చేయాలని పోలీసులు కోరారు. దీంతో ఆమె తన దీక్షను లోటస్‌పాండ్‌లోనైనా కొనసాగిస్తానంటూ, తెలుగుతల్లి ఫ్లైఓవర్‌ మీదుగా పాదయాత్రన బయలుదేరగా పాదయాత్రకు అనుమతి లేదంటూ ఆమెను పోలీసులు అరెస్ట్ చేసి లోటస్‌ పాండ్‌కు తరలించగా ఆమె అక్కడే రెండు రోజులపాటు దీక్ష చేసి విరమించింది.
వైఎస్ షర్మిల పార్టీ అధికార ప్ర‌తినిధులుగా తొమ్మిది మందిని నియమిస్తూ జూన్ 4 న ఓ ప్రకటన విడుదల చేసింది. ఇందులో ఇందిరా శోభన్, సయ్యద్ ముజ్జాద్ అహ్మద్, పిట్ట రాంరెడ్డి, కొండా రాఘవరెడ్డి, ఏపూరి సోమన్న, తేడి దేవేందర్ రెడ్డి, బీశ్వ రవీందర్, మతిన్ ముజాదద్ది, భూమిరెడ్డి ఉన్నారు.
పార్టీ ఆవిర్భావం
ఉమ్మడి ఆంధ్రప్రదేశ్ మాజీ ముఖ్యమంత్రి వై.యస్. రాజశేఖరరెడ్డి జయంతి రోజు 2021జూలై 8న ఆమె ఉదయం ఆంధ్రప్రదేశ్ రాష్ట్రం కడప జిల్లా ఇడుపులపాయ లో తండ్రి సమాధిని, తల్లి వై.యస్.విజయలక్ష్మితో కలిసి సందర్శించి నివాళులు అర్పించిన అనంతరం, ప్రత్యేక విమానంలో కుటుంబసభ్యులతో కలిసి హైదరాబాద్ చేరుకుంది. ఆమె హైదరాబాద్ విమానాశ్రయం నుంచి బయలుదేరి పంజాగుట్ట జంక్షన్‌లో ఉన్న వై.యస్. రాజశేఖరరెడ్డి విగ్రహానికి, తెలంగాణ అమరవీరుల స్థూపానికి పూలమాల వేసి నివాళులు అర్పించింది. అక్కడి నుండి ఆమె పార్టీ అభిమానులు, కార్యకర్తలతో ర్యాలీగా జూబ్లీహిల్స్‌లోని జెఆర్సీ కన్వెన్షన్ సెంటర్‌ చేరుకుంది. కన్వెన్షన్ సెంటర్‌లో ఏర్పాటు చేసిన వై.యస్. రాజశేఖరరెడ్డి విగ్రహానికి తల్లితో కలిసి పూలమాల వేసి నివాళులు అర్పించిన అనంతరం వై.ఎస్.షర్మిల పార్టీ జెండా ఆవిష్కరణతో తన పార్టీ పేరు వైఎస్ఆర్ తెలంగాణ పార్టీ అని ప్రకటించింది. వైఎస్‌ఆర్ తెలంగాణ పార్టీ పార్టీ ప్రధాన అజెండా సంక్షేమం, స్వయం సమృద్ధి, సమానత్వం అని తెలిపింది. వైఎస్‌ఆర్ తెలంగాణ పార్టీ జెండాలో 80 శాతం పాలపిట్ట రంగు, 20 శాతం నీలిరంగు మధ్యలో తెలంగాణ రాష్ట్ర చిత్రపటం, మధ్యలో రాజశేఖర్​రెడ్డి బొమ్మతో ఉంది.
తిరిగి ప్రజాప్రస్థానం
పార్టీ అధినేత్రి వైఎస్‌ షర్మిల 2022 మార్చి 11న తన ప్రజాప్రస్థానం పాదయాత్రను తిరిగి యాత్ర నిలిచిపోయిన గ్రామం నల్లగొండ జిల్లా కొండపాకగూడెం నుంచి మొదలు పెట్టారు. 2021 అక్టోబర్‌ 20న చేవెళ్ల లో ప్రారంభించిన పాదయాత్ర కొండపాకగూడెం వరకు సాగి 2021 నవంబర్‌ 9న వాయిదాపడింది.
వైఎస్ షర్మిల తెలంగాణలో ప్రజా సమస్యలు తెలుసుకొనేందుకు ప్రారంభించిన ప్రజాప్రస్థానం పాదయాత్ర 2022 మే 4వ తేదీ నాటికి 75 రోజులకు చేరుకుంది. ఆ తరువాత రోజు వెయ్యి కిలోమీటర్ల మైలురాయిని చేరుకుంటోంది. ఈ సందర్భాంగా ఖమ్మం జిల్లా సత్తుపల్లి నియోజక వర్గం తాళ్ళమడ గ్రామంలో 25 అడుగుల పైలాన్ ను వైఎస్ షర్మిల ఆవిష్కరిస్తారు.
మూలాలు
వర్గం:భారతదేశ రాజకీయ పార్టీలు వర్గం:తెలంగాణ రాజకీయ పార్టీలు
గోవింద్‌గంజ్ శాసనసభ నియోజకవర్గం
గోవింద్‌గంజ్ శాసనసభ నియోజకవర్గం బీహార్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం పూర్వి చంపారన్ జిల్లా, మోతీహరి లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.
మూలాలు
వర్గం:బీహార్ శాసనసభ నియోజకవర్గాలు
సంపంగిపుట్టు-2 (పెదబయలు)
సంపంగిపుట్టు -2, ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, పెదబయలు మండలం లోని గ్రామం. ఇది మండల కేంద్రమైన పెదబయలు నుండి 45 కి.మీ. దూరం లోను, సమీప పట్టణమైన అనకాపల్లి నుండి 70 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 45 ఇళ్లతో, 170 జనాభాతో 25 హెక్టార్లలో విస్తరించి ఉంది. గ్రామంలో మగవారి సంఖ్య 88, ఆడవారి సంఖ్య 82. షెడ్యూల్డ్ కులాల జనాభా 0 కాగా షెడ్యూల్డ్ తెగల జనాభా 170. గ్రామ జనగణన లొకేషన్ కోడ్ 583816 .పిన్ కోడ్: 531040.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి పెదబయలులోను, ప్రాథమికోన్నత పాఠశాల కిముడుపల్లిలోను, మాధ్యమిక పాఠశాల పెదకొండపల్లిలోనూ ఉన్నాయి. సమీప జూనియర్ కళాశాల పెదబయలులోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి.సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
సంపంగిపుట్టులో భూ వినియోగం కింది విధంగా ఉంది:
నీలకంఠ భాను ప్రకాష్
నీలకంఠ భాను ప్రకాష్ (జననం 13 అక్టోబర్ 1999) భారతదేశం చెందిన హ్యుమన్  కాలిక్యులేటర్ గా ప్రసిద్ధి చెందాడు. ఇయనకు "ప్రపంచంలోనే అత్యంత వేగవంతమైన మానవ కాలిక్యులేటర్" అని పేరు పెట్టారు. "నీలకంఠ భాను ప్రకాష్ ఉసేన్ బోల్ట్ పరిగెత్తే వేగంతో గణితం చేయగలడని" అని బిబిసి తెలిపింది. మైండ్ స్పోర్ట్స్ ఒలింపియాడ్ 2020 లో 2020 మెంటల్ కాలిక్యులేషన్ వరల్డ్ ఛాంపియన్‌షిప్‌లో స్వర్ణ పతకంను సాధించాడు. అతను తన గణిత గణనల కోసం 50 లిమ్కా రికార్డులను కలిగి ఉన్నాడు. 2020 లో ఢిల్లిలోని సెయింట్ స్టీఫెన్స్ కాలేజీ నుండి గణితంలో బిఎస్సి ఆనర్స్ పట్టా పొందారు.
వెలుపలి లంకెలు
వర్గం:జీవిస్తున్న ప్రజలు వర్గం:గణిత శాస్త్రవేత్తలు వర్గం:1999 జననాలు
గురుబరి మెహెర్
గురుబరి మెహెర్ ఒక భారతీయ స్వాతంత్ర్య సమరయోధురాలు. ఈమె స్వాతంత్ర్యోద్యమ సమయంలో ప్రజా మండల ఉద్యమంలో పాల్గొంది. ఈమె గురించి ప్రజలకు ప్రజా మండల ఉద్యమం గురించి తప్ప మిగతా విషయాలు చాలా తక్కువ తెలుసు.
స్వాతంత్ర్యోద్యమంలో మెహెర్ పాత్ర
ఈమె 1947 జనవరి 28 న, భారతదేశం స్వతంత్రం పొందడానికి కొన్ని నెలల ముందు, అప్పటి సోనేపూర్ రాష్ట్ర ప్రభుత్వం బినికా తీవ్రవాద పాలనను విడనాడటానికి పోరాడింది. గురుబరి మెహర్ నేతృత్వంలో దాదాపు 20,000 మంది స్వాతంత్ర్య సమరయోధులు బ్రిటిష్ రాజుకు వ్యతిరేకంగా ప్రజా ఉద్యమాన్ని నడిపించారు. ఆ సమయంలో వారిపై పోలీసులు లాఠీఛార్జ్ చేశారు. ఆ తర్వాత ఉద్యమ మహిళా నాయకురాలు గురుబరి మెహెర్ ను బ్రిటిష్ పోలీసులు కాల్చి చంపారు.
ఆధారం
సంబల్‌పూర్ నుండి 'సోనేపూర్ ప్రజలకు విజయం' అనే శీర్షికతో ప్రచురించబడిన ఒక వార్త ఆమె స్వాతంత్ర్యోద్యమ సహకారానికి ఏకైక సాక్షిగా మిగిలిపోయింది.
మూలాలు
వర్గం:1947 మరణాలు వర్గం:భారత స్వాతంత్ర్య సమర యోధులు
ఐశ్వర్య దేవన్
ఐశ్వర్య దేవన్ కేరళ రాష్ట్రానికి చెందిన భారతీయ నటి. ఆమె 2017లోఫెమినా మిస్ ఇండియా పోటీల్లో మహారాష్ట్ర రాష్ట్రానికి ప్రాతినిధ్యం వహించి మహారాష్ట్ర 2017 కిరీటాన్ని గెలుచుకుంది. ఐశ్వర్య 2011లో తెలుగులో  కెరటం  సినిమా ద్వారా అడుగుపెట్టి, 2018లో 'కాశీ-ఇన్ సెర్చ్ ఆఫ్ గంగా' సినిమా ద్వారా హిందీ సినీరంగంలోకి అడుగుపెట్టింది.
బయటి లింకులు
వర్గం:హిందీ సినిమా నటీమణులు వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:తమిళ సినిమా నటీమణులు వర్గం:భారతీయ సినిమా నటీమణులు వర్గం:జీవిస్తున్న ప్రజలు వర్గం:1993 జననాలు